Il-cruiseliner MSC Lirica deher jinħakem min-nirien waqt li kien ankrat fil-port ta' Korfu, fil-Greċja. Mill-bastiment dehret ħierġa daħna kbira sewda. Jidher li n-nirien tkebbsu l-Ġimgħa waranofsinhar u damu għaddejjin għal madwar siegħa sakemm ħaddiema tat-tifi tan-nar ikkontrollaw is-sitwazzjoni. Mill-wieħed u ħamsin membri tal-ekwipaġġ li kienu abbord, ħadd ma weġġa'.